CELEX: C2006/249/06
Language: fi
Date: 2006-10-14 00:00:00
Title: Asia C-311/06: Ennakkoratkaisupyyntö, jonka Consiglio di Stato (Italia) on esittänyt 17.7.2006 — Consiglio Nazionale degli Ingegneri v. Ministero della Giustizia ja Marco Cavallera

14.10.2006   
            
            
               FI
            
            
               Euroopan unionin virallinen lehti
            
            
               C 249/3
            
         Ennakkoratkaisupyyntö, jonka Consiglio di Stato (Italia) on esittänyt 17.7.2006 — Consiglio Nazionale degli Ingegneri v. Ministero della Giustizia ja Marco Cavallera
   (Asia C-311/06)
   (2006/C 249/06)
   Oikeudenkäyntikieli: italia
   Ennakkoratkaisua pyytänyt tuomioistuin
   Consiglio di Stato
   Pääasian asianosaiset
   
      Kantaja: Consiglio Nazionale degli Ingegneri
   
      Vastaajat: Ministero della Giustizia ja Marco Cavallera
   Ennakkoratkaisukysymykset
   
               1)
            
            
               ”Sovelletaanko direktiiviä 89/48/ETY (1) sellaiseen Italian kansalaiseen, joka a) on suorittanut kolmivuotiset diplomi-insinöörin opinnot Italiassa; b) on saanut italialaisen tutkintotodistuksen tunnustetuksi espanjalaista tutkintotodistusta vastaavaksi; c) on tullut kirjatuksi diplomi-insinöörien luetteloon Espanjassa, mutta ei ole koskaan harjoittanut kyseistä ammattia Espanjassa; d) on pyytänyt espanjalaisen tunnustamista koskevan todistuksen perusteella kirjaamistaan diplomi-insinöörien luetteloon Italiassa?”
            
         
               2)
            
            
               ”Mikäli ensimmäiseen kysymykseen vastataan myöntävästi, onko kansallinen säännös (vuoden 1992 lakiasetuksen nro 115 1 §), jonka mukaan jäsenvaltion antamaa tutkintotodistusta ei voida tunnustaa Italiassa, jos se on yksinomaan todistus aikaisemman italialaisen tutkintotodistuksen tunnustamisesta, yhteensopiva direktiivin 89/48/ETY kanssa?”
            
         
      (1)  EYVL L 19, s. 16.